Die wêreld in foto's – 15 Maart 2018 | Maroela Media
'n Paartjie hou Donderdag 'n speel-speel kussinggeveg op 'n dubbelbed op Parliament Hill in Londen tydens 'n fotogeleentheid wat deur die Stigting vir Geestesgesondheid georganiseer is met die oog op Wêreld-slaapdag op 16 Maart. Dié dag poog om bewusmaking oor die belangrikheid van slaap vir goeie geestesgesondheid te skep. (Foto: Frank Augstein, AP)
'n Militêre wag kyk toe terwyl inheemse Filippynse mense wat as Lumades bekend staan, hul gebalde vuiste omhoog hou tydens 'n saamtrek buite Camp Aguinaldo se militêre hoofkantoor in Manila, Filippyne. Dié groep beweer die weermag het menseregte-oortredings teen dié inheemse groep in die Mindanao-provinsie in suidelike Filippyne gepleeg. (Foto: Aaron Favila, AP)
'n Weerkaatsing van die Nasionale Museum van China is sigbaar in 'n venster van die hoofingang van die Groot Saal van die Mense wat bewaak word deur sekuriteitspersoneel tydens Donderdag se afsluiting van China se nasionale volkskongres (NPC) in Beijing. (Foto: Aijaz Rahi, AP)
Bangladesjiese joernaliste hou Donderdag 'n minuut van stilte in Dhaka, Bangladesj, om hulde te bring aan die slagoffers van Maandag se vliegtuigongeluk in Katmandoe, Nepal. Bangladesj is in rou gedompel oor diegene wat in dié ongeluk van US-Bangla Airlines gesterf het. Die vliegtuig het in Dhaka opgestyg en in Katmandoe neergestort. Spesiale gebede word Vrydag by alle moskees in die land beplan. (Foto: A.M. Ahad, AP)